**Notă informativă**

**la proiectul Hotărârii Guvernului cu privire la modificarea unor Hotărârii de Guvern (implementarea politicii vamale pentru anul 2024)**

|  |
| --- |
| **1. Denumirea autorului şi, după caz, a participanților la elaborarea proiectului** |
| Prezentul proiect de hotărâre este elaborat de către Ministerul Finanțelor. |
| **2. Condițiile ce au impus elaborarea proiectului de act normativ şi finalităţile urmărite** |
| Elaborarea proiectului respectiv este argumentat de necesitatea dezvoltării cadrului normativ secundar pentru punerea în aplicare a Codului vamal nr.95/2021.Prin prisma prevederilor art. 426 alin.(2) din Cod, precum și a altor prevederi descrise în textul legii, Guvernul se împuternicește cu competențe pentru reglementarea proceselor și procedurilor de aplicare a dispozițiilor acestuia, care urmează să intre în vigoare începând cu 1 ianuarie 2024, ca urmare a abrogării Codului vamal nr.1149/2000, Legii nr.1380/1997 cu privire la tariful vamal, etc.Respectiv, aprobarea modificărilor propuse va asigura racordarea prevederilor Hotărârii Guvernului nr.92/2023 cu privire la punerea în aplicare a Codului vamal nr.95/2021 la ultimele ajustări efectuate asupra Codului vamal nr.95/2021.La fel, elaborarea proiectului de hotărîre este condiționată de necesitatea ajustării tehnice a Regulamentului de punere în aplicare a Codului vamal nr.95/2021 și a anexelor la aceste, ca urmare a carențelor identificate în procesul de elaborare a actelor normative aprobate de Ministerul Finanțelor și Serviciul Vamal. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Prezentul proiect nu urmărește racordarea acestuia la cadrul normativ al Uniunii Europene. |
| **4. Principalele prevederi ale proiectului şi evidențierea elementelor noi** |
| **Regulamentul de punere în aplicare a Codului vamal nr.95/2021**Completarea Regulamentului cu ***pct.31*** asigură buna desfășurare a activității vamale, este necesară enumerarea tipurilor de decizii care vor fi emise prin Sistemul Informațional de ”Decizii Vamale”.Completarea Regulamentului ***cu pct.181*** asigură reglementarea procedurii de recunoaștere și acreditare de către Serviciul Vamal a instituțiilor de învățământ pentru a furniza astfel de calificări în domeniul vamal care să confirme că un agentul economic corespunde standardelor practice de competență sau calificările profesionale. Respectiv, potrivit redacției menționate se propune ca acestea să fie acreditate în baza unui Acord de recunoaștere încheiat între Serviciul Vamal și instituțiile de învămînt sau asociațiile profesionale. Modificarea ***pct.57***, precum și a ***Anexelor nr.6 și 7*** este necesară în contextul în care furnizorul care pune la dispoziție exportatorului informațiile necesare pentru a determina originea preferențială a mărfurilor în sensul prevederilor cuprinse în acordurile pe care Republica Moldova le-a încheiat cu anumite țări sau teritorii, trebuie să dețină documentația necesară care să confirme cele declarate în declarația furnizorului. Astfel, exportatorul trebuie să cunoască ce materii prime au fost utilizate de furnizor la producere, precum și care au fost operațiunile de prelucrare, pentru a se asigura că mărfurile pentru care solicită/întocmește o dovadă de origine preferențială sunt originare și corespund cerințelor acordului de comerț liber corespunzător.Modificarea ***pct.65*** are drept scop reglementarea modalității de stabilire a prețului efectiv plătit sau de plătit în cazul în care mărfurile declarate pentru un regim vamal fac parte dintr-o cantitate mai mare de aceleași mărfuri cumpărate într-o tranzacție unică, cu documentarea acestei tranzacții printr-un singur document primar, dar sunt introduse pe teritoriul vamal în perioade diferite, sau prin intermediul diferitor mijloace de transport.Completarea ***pct.80*** urmărește acordarea dreptului declarantului de utilizare a declarației vamale simplificate în cazul în care, redevenţele sau taxa de licenţă se includ în valoarea în vamă potrivit art.74 alin.(1) pct.3) din Cod, în cazul în care la momentul vămuirii, potrivit clauzelor contractuale aceste plăți nu pot fi stabilite.Ajustarea ***pct.90*** asigură reglementarea cazului de nedepune a declarației pentru valoarea în vamă a mărfurilor importat în cazul în care valoarea în vamă e nu depășește echivalentul de 20 000 euro.Completarea Regulamentului cu ***pct.951***- ***9510*** prevede definirea acţiunilor care trebuie să fie întreprinse atît de organul vamal, cît şi de agentul economic în cadrul procedurii de verificare și, respectiv, confirmare a prețului declarat pentru mărfurile importate, atunci cînd acestea sunt selectate spre control în baza analizei de risc.De asemenea, necesitatea respectării dreptului agentului economic de a dispune de mărfuri cu condiţia de a prezenta ulterior documentele concludente pentru confirmarea valorii în vamă a mărfurilor importate şi depunerii unei garanții ce ar acoperi diferența la plata drepturilor de import aferente valorii în vamă declarate și celei stabilite provizoriu de către organul vamal. Procedură, care va asigura diminuarea cheltuielilor legate de staționarea mijloacelor de transport în terminalele vamale, va acorda posibilitate declaranților de a livra mărfurile la destinație, evitând întârzierile legate de perfectarea vamală a acestora. va asigura accelerarea traficului de mărfuri, va defini concret mecanismul de verificare și declarare a valorii în vamă, inclusiv pe elemente de structură, fapt care va asigura aplicarea unei proceduri uniforme și transparente. Completarea Regulamentului cu Capitolul II Secțiunea 3-a ”Gestionarea contingentelor tarifare” se efectuează deoarece conform acordurilor internaționale și legislației Republicii Moldova sunt stabilite limite cantitative și valorice pentru unele categorii de mărfuri care pot fi importate în regim preferențial cu reducerea sau exonerarea de taxe vamale. Conform prevederilor Regulamentului privind administrarea contingentelor tarifare la importul/exportul mărfurilor în/din Republica Moldova, aprobat prin Hotărârea Guvernului nr. 791/2014 se reglementează doar contingentele stabilite în baza acordului de liber schimb cu Uniunea Europeană. Cu toate aceste în prezent Republica Moldova are semnate acorduri prin care au fost stabilite contingente cu mai multe state, pentru care nu există o acoperire legală în partea ce ține de gestionare.În acest sens este imperios să fie reglementat domeniul care vizează contingentele într-un singur act normativ, reglementări care vor fi aplicabile pentru toate contingentele. Astfel au fost transpuse prevederile art. 49-54 din Regulamentul UE 2447/2015, racordînd HG 92/2023 la legislația și practica Uniunii Europene.Intervenția făcută la ***pct.140, 1401*** asigură racordarea spectrului de garanții la cel prevăzut în Codul vamal, precum și reglementarea procedurii de aprobarea a garantului.Ajustarea ***pct.175 lit.c)*** are drept scop concretizarea tipului deciziei, și anume – decizia privind stingerea prin scădere a datoriei vamale, a majorărilor de întârziere (penalităţilor), a amenzilor şi contravalorii mărfurilor.Modificările propuse la ***Capitolul III, secțiunea a 4-a, secțiunii 6*** urmăresc racordarea prevederilor la redacția a actualizată a Codului vamal, stabilirea procedurilor și modalităților de plată, de stingere a obligațiilor vamale, a majorărilor de întârziere (penalităţilor), a amenzilor şi contravalorii mărfurilor, precum și procedura de înscriere a acestora în fișa de evidență a debitorului.Completarea Regulamentului cu ***pct.4212*** urmărește reglementarea competențelor postului vamal de plecare în cazurile verificării veridicității informațiilor conținute într-o declarație de tranzit care a fost acceptată.Ajustarea pct.458 are drept scop precizarea condiției ce ține de aplicarea regulată a regimului de tranzit, condiție stabilită pentru toate simplificările în tranzit, este necesar de reglementat numărul de operațiuni de tranzit.Introducerea modificărilor la ***pct.699*** și introducerea ***Anexei nr.61*** are drept scop aprobarea cerințelor pe care trebuie să le îndeplinească un spațiu care se solicită a fi aprobat pentru efectuarea prezentării și depozitării temporare a mărfurilor conform pct.249 și 252 care sunt necesare pentru efectuarea unui control vamal fizic fără tergiversări și în siguranță asupra mărfurilor, cât și aprobarea formularului Autorizației de prezentare a mărfurilor în vamă într-un loc aprobat care va fi eliberat de către biroul vamal solicitantului ca document ce atestă dreptul de prezentare și depozitare a mărfurilor în acel spațiu.Noua redacție a ***pct.840 și pct.842*** are drept scop revizuirea condițiilor de declarare a valorilor valutare la introducerea în/scoaterea din Republica Moldova a acestora, în suma ce depășește 10 mii de euro. Suplimentar, prin prisma proiectului se urmărește ajustarea și/sau completarea acestuia cu modelul:* + Cererii de autorizare pentru utilizarea simplificărilor;
	+ Cererii de autorizație pentru utilizarea regimului de admitere temporară;
	+ - Cererii de autorizație pentru utilizarea regimului de destinație finală;
	+ - Cererii de autorizație pentru utilizarea regimului de perfecţionare activă;
	+ - Cererii de autorizație pentru utilizarea regimului de perfecţionare pasivă;
	+ - Cererii de autorizație pentru exploatarea spaţiilor de depozitare în scopul antrepozitării vamale a mărfurilor;
	+ - Autorizaţiei pentru exploatarea spaţiilor de depozitare în scopul antrepozitării vamale a mărfurilor;
	+ - Autorizaţiei pentru utilizarea regimului de admitere temporară;
	+ - Autorizaţiei pentru utilizarea regimului de destinație finală;
	+ - Autorizaţiei pentru utilizarea regimului de perfecţionare activă/pasivă.
 |
| **5. Fundamentarea economico-financiară** |
| Modificările efectuate sunt axate în special pe proceduri și administrări vamale și nu implică costuri bugetare.  |
| **6. Modul de încorporare a actului în cadrul normativ în vigoare** |
| Prezentul Regulament este elaborat în conformitate cu legislația în vigoare. Întru implementarea definitivă a unor propuneri enunțate supra va fi ajustat/elaborat cadrul normativ secundar aprobat de Serviciul Vamal. |
| **7. Avizarea şi consultarea publică a proiectului** |
| În conformitate cu art. 15 din Legea nr. 239/2008 privind transparența în procesul decizional, la data de 1 decembrie 2023, pe pagina web a Ministerului Finanțelor a fost plasat anunț privind inițierea procesului de elaborare a proiectului hotărârii de Guvern cu privire la modificarea Hotărârii Guvernului nr.92/2023 cu privire la punerea în aplicare a Codului vamal nr.95/2021, <https://mf.gov.md/ro/content/anun%C8%9B-privind-ini%C8%9Bierea-elabor%C4%83rii-proiectului-hot%C4%83r%C3%A2rii-guvernului-pentru-modificarea>, la compartimentul Transparența decizională/Consultări publice și urmează a fi asigurată avizarea acestuia de către instituțiile interesate. În conformitate cu prevederile Regulamentului Guvernului, aprobat prin Hotărârea Guvernului nr. 610/2018, prezentul proiect urmează a fi avizat de Ministerul Afacerilor Externe și Integrării Europene, Ministerul Dezvoltării Economice și Digitalizării, Ministerul Justiției, Ministerul Infrastructurii și Dezvoltării Regionale, Ministerul Muncii și Protecției Sociale, Ministerul Agriculturii și Industriei Alimentare, Ministerul Culturii, Centrul Național Anticorupție. |
| **8. Constatările expertizei anticorupţie** |
| Informația privind rezultatele expertizei anticorupție urmează a fi inclusă în sinteza obiecțiilor şi propunerilor/recomandărilor la proiect. |
| **9. Constatările expertizei de compatibilitate** |
| Proiectul nu urmărește racordarea acestuia la cadrul normativ al Uniunii Europene. |
| **10. Constatările expertizei juridice** |
| Informația privind rezultatele expertizei juridice urmează a fi inclusă în sinteza obiecțiilor şi propunerilor/recomandărilor la proiect. |

|  |  |  |
| --- | --- | --- |
| **Ministru** |  | **Petru ROTARU** |